
Acasă > Actualitate >» Cum își omoară România afacerile mici, medii și industria. O spune un... 


Preţurile energiei electrice pentru consumatorii non-casnici din banda 20-499 
MWh (industriali), spre exemplu, pentru o brutărie medie sau un spital, sunt cele 
mai mari în România, comparativ cu media UE sau cu o serie de state din imediata 
vecinătate, se arată într-un proiect de strategie industrială al Ministerului 
Economiei. Și preţul gazelor naturale este printre cele mai mari pentru 
consumatorii non-casnici din România, deși se află pe un trend descendent. 
Documentul guvernamental mai arată că industria din România a fost mai afectată 
decât în alte ţări europene de creșterea preţului energiei. 


La gazele naturale, prețurile au crescut de 2,7 ori (chiar mai mult în cazul marilor 
consumatori, respectiv de 3,2 ori), nivelul acestora fiind cu 44% peste media europeană. 


La energia electrică, prețurile pentru clienții non-casnici s-au majorat de 2,4 ori (de 1,9 ori 
în cazul marilor consumatori), situându-se, și de această dată, peste media europeană (cu 
44%, respectiv cu 11%). 


România riscă să nu mai aibă industrie competitivă și să se confrunte cu probleme 
economice și sociale grave, dacă nu se iau măsuri pentru a sprijini consumatorii industriali 


de energie, se arată în documentul guvernamental. 


Prețul energiei în România este printre cele mai mari din Europa, fiind depășit doar de ţări 
care sunt net importatoare de energie. Producătorii din aceste sectoare subliniază că 


industria românească nu poate reflecta această creștere în prețul produselor sale, deoarece 


jux 24 


Potrivit Ministerului Energiei, țintele ambiţioase de tranziție verde și digitală a industriei vor 
pune o presiune fără precedent asupra tuturor sectoarelor industriale, nu doar asupra celor 
care au fost afectate substanţial în ultimii trei ani, cum sunt industriile energo-intensive, ori 
industriile dependente de componente electrice. 


